Ένωση Ποδοσφαιρικών Σωματείων Πειραιά

Η **Ένωση Ποδοσφαιρικών Σωματείων Πειραιά** (**Ε.Π.Σ.Π.**) είναι το όργανο διοίκησης του ποδοσφαίρου στη Νομαρχία Πειραιά. Ιδρύθηκε το 1925, εδρεύει στον Πειραιά και είναι μία από τις 3 ιδρυτικές Ενώσεις Ποδοσφαιρικών Σωματείων της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή των τοπικών πρωταθλημάτων και του Κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν τη Νομαρχία Πειραιά σε εθνικό επίπεδο. Ο πρόεδρος της Ε.Π.Σ. Πειραιά είναι σήμερα ο πρώην διαιτητής Ιωάννης Σπάθας. Στην Ε.Π.Σ. Πειραιά δεν συμμετέχουν οι ομάδες από τις Επαρχίες Κυθήρων, Τροιζηνίας και Ύδρας.

## Ιστορία
[thumb|right|260px|Η [Ο.Φ.Ν. Δόξα Πειραιά|Φαληρική Ένωσις «Μέγας Αλέξανδρος» του 1924.]]

Η Ένωση Ποδοσφαιρικών Σωματείων Πειραιώς ιδρύθηκε στις 20 Μαρτίου 1925 από 6 συλλόγους, μετά την διάσπαση της Ε.Π.Σ. Ελλάδος λόγω της παρατεταμένης αντιπαράθεσης μεταξύ των σωματείων της Αθήνας και του Πειραιά. Το πρώτο διοικητικό συμβούλιο της Ε.Π.Σ. Πειραιώς απαρτιζόταν από τον πρόεδρο Ιωσήφ Τερεζάκη, τον αντιπρόεδρο Δημήτριο Πίσχο, τον γενικό γραμματέα Στ. Μαραγκουδάκη, τον έφορο Ι. Καραδήμα και τον ταμία Π. Χάλο.

Τα έξι ιδρυτικά σωματεία ήταν: Ολυμπιακός Πειραιώς, Εθνικός Πειραιώς, Φαληρική Ένωσις «Μέγας Αλέξανδρος», Φαληρικός Σύνδεσμος, Ένωσις Φιλάθλων Νεαπόλεως και Γ.Σ. Τιτάν (ο οποίος στα τέλη του 1926 συγχωνεύτηκε με την Ε.Φ. Νεαπόλεως). Μαζί με την Ε.Π.Σ. Αθηνών και την Ε.Π.Σ. Μακεδονίας–Θράκης ίδρυσαν το 1926 την Ελληνική Ποδοσφαιρική Ομοσπονδία (Ε.Π.Ο.).

Τα πρώτα χρόνια της ένωσης χαρακτηρίστηκαν από αναταραχές, αφού στις αρχές του 1926 ο Εθνικός Πειραιώς και η Φαληρική Ένωση αποχώρησαν για να ιδρύσουν (μαζί με την ανεξάρτητη «Μόντα Κλουμπ Κωνσταντινουπόλεως») την Ένωση Ποδοσφαιρικών Σωματείων Πειραιώς–Φαλήρου, η οποία μετά από λίγους μήνες διαλύθηκε και τα δύο σωματεία επανήλθαν στην Ε.Π.Σ. Πειραιώς. Το ίδιο έγινε και τον Απρίλιο του 1926, όταν τα δύο σωματεία αποχώρησαν για να ιδρύσουν τον Σύνδεσμο Ποδοσφαιρικών Σωματείων Πειραιώς, ο οποίος διοργάνωσε ξεχωριστό πρωτάθλημα με 12 ομάδες που ιδρύθηκαν σε συνοικίες του Πειραιά και το κατέκτησε ο Εθνικός Πειραιώς.

Στην Ε.Π.Σ. Πειραιώς έμειναν μόνο τρεις ομάδες και τον τίτλο πήρε ο Ολυμπιακός Πειραιώς, ο οποίος νίκησε και τον Εθνικό Πειραιώς σε ανεπίσημο αγώνα μετά την επανένωση των δύο συνδέσμων. Τελικά, με την παρέμβαση και των άλλων ενώσεων συγχωνεύθηκε με την Ε.Π.Σ. Πειραιώς στο τέλος του έτους αριθμώντας συνολικά 14 σωματεία. Τότε όμως, ο Εθνικός Πειραιώς εξέλεξε διοικητικό συμβούλιο της αρεσκείας του στην ένωση, κάτι στο οποίο αντέδρασε ο Ολυμπιακός Πειραιώς, αποχωρώντας από την ένωση και την Ε.Π.Ο. και ιδρύοντας τον Π.Ο.Κ., μαζί με τον Παναθηναϊκό και την Α.Ε.Κ., για να επανέλθει τον επόμενο χρόνο στην ένωση.

Τα μεγαλύτερα πειραϊκά σωματεία διαδραμάτισαν πρωταγωνιστικό ρόλο στις ποδοσφαιρικές διοργανώσεις. Πριν από την ίδρυση της Ε.Π.Σ. Πειραιώς, τα δύο από τα τέσσερα πρωταθλήματα της Ε.Π.Σ. Αθηνών–Πειραιώς τα κατέκτησαν πειραϊκές ομάδες: το 1922–23 ο Πειραϊκός Σύνδεσμος και το 1923–24 ο Α.Π.Σ. Πειραιώς. Μάλιστα ο Πειραϊκός Σύνδεσμος είχε πρωταγωνιστικό ρόλο τόσο στα πρωταθλήματα του Σ.Ε.Γ.Α.Σ. την περίοδο 1906–1912, όσο και στο μοναδικό πρωτάθλημα της Ε.Π.Σ. Ελλάδος το 1923, το οποίο επίσης κατέκτησε.

Μετά την ίδρυση της Ε.Π.Σ. Πειραιώς, ο Ολυμπιακός Πειραιώς κατέκτησε όλα τα πρωταθλήματα Πειραιώς στα οποία συμμετείχε, εκτός από αυτό της περιόδου 1938–39 το οποίο κατέκτησε η άλλη μεγάλη ομάδα της ένωσης, ο Εθνικός Πειραιώς, ο οποίος κατέκτησε άλλα δύο πρωταθλήματα (1928, 1929). Άλλες ισχυρές ομάδες εκτός των δύο κορυφαίων ήταν η Άμυνα Κοκκινιάς (Α.Ε. Νίκαιας από το 1948), η Προοδευτική Νεολαία, ο Πανελευσινιακός και ο Ατρόμητος Πειραιώς.

Η παρουσία των πειραϊκών ομάδων στα πανελλήνια πρωταθλήματα ήταν εξαιρετική, καθώς ο Ολυμπιακός Πειραιώς κυριάρχησε κατακτώντας την πλειοψηφία των τίτλων, ενώ ο Εθνικός Πειραιώς ανταγωνιζόταν επάξια τις ισχυρές ομάδες των ενώσεων της Αθήνας και της Θεσσαλονίκης πετυχαίνοντας πολλές φορές ευρείες νίκες. Μετά την καθιέρωση των εθνικών κατηγοριών το 1959, οι τοπικές κατηγορίες έχασαν την δυναμική τους καθώς βρίσκονται ιεραρχικά χαμηλότερα από τις τέσσερις εθνικές κατηγορίες, και σε αυτές αγωνίζονται πλέον ερασιτεχνικά σωματεία.

Σήμερα, η δικαιοδοσία της Ε.Π.Σ. Πειραιώς εκτείνεται στην ευρύτερη περιοχή του Πειραιά, δηλαδή: στον Δήμο Πειραιά, στους περιφερειακούς δήμους που είναι ο Άγιος Ιωάννης Ρέντη, η Δραπετσώνα, η Καλλιθέα (ένα τμήμα της), το Κερατσίνι, ο Κορυδαλλός, το Μοσχάτο, η Νίκαια, το Πέραμα, καθώς και στις νήσους Αίγινα και Σαλαμίνα. Στο παρελθόν, η περιφέρεια της Ε.Π.Σ. Πειραιώς ήταν πολύ μεγαλύτερη, καθώς περιελάμβανε και μεγάλο τμήμα της Δυτικής Αττικής, όπως τα Μέγαρα, η Ελευσίνα, ο Ασπρόπυργος, η Μάνδρα και οι γύρω περιοχές, αλλά το 2003 ιδρύθηκε η Ε.Π.Σ. Δυτικής Αττικής η οποία απέσπασε ολόκληρη την περιφέρεια αυτή.

## Πρωταθλήματα

Ο πρωταθλητής και ο δευτεραθλητής της Α΄ Κατηγορίας Ε.Π.Σ. Πειραιά παίρνουν απευθείας την άνοδο στην Γ΄ Εθνική Κατηγορία. Η δομή των πρωταθλημάτων της Ε.Π.Σ. Πειραιά είναι η εξής:
* Α΄ Κατηγορία
** Α΄ Όμιλος
** Β΄ Όμιλος
* Β΄ Κατηγορία
** Α΄ Όμιλος
** Β΄ Όμιλος
* Γ΄ Κατηγορία
** Α΄ Όμιλος
** Β΄ Όμιλος

### Πρωταθλητές Α΄ Κατηγορίας
#### Πριν την καθιέρωση των Εθνικών Κατηγοριών (1924–1959)
[thumb|right|230px|Ο [Ολυμπιακός Σ.Φ.Π. (ποδόσφαιρο)|Ολυμπιακός Πειραιώς κατά το 1927.]]
[thumb|right|230px|Ο [Εθνικός Πειραιώς (ποδόσφαιρο ανδρών)|Εθνικός Πειραιώς κατά το 1927.]]
[thumb|right|230px|Η πρωταθλήτρια Πειραιά 1931, [Α.Ε. Νίκαια|Άμυνα Κοκκινιάς.]]
[thumb|right|230px|Η πρωταθλήτρια Πειραιά 1932, [Α.Ε. Νίκαια|Άμυνα Κοκκινιάς.]]
[thumb|right|230px|Ο [Δ.Α.Ο. Αργοναύτης Πειραιά|Αργοναύτης Πειραιώς του 1932.]]
[thumb|right|230px|Ο [Ολυμπιακός Σ.Φ.Π. (ποδόσφαιρο)|Ολυμπιακός Πειραιώς κατά το 1934.]]

**Σημειώσεις** 1  Την περίοδο 1925–26 ο Εθνικός είχε αποχωρήσει από την Ε.Π.Σ. Πειραιώς και δεν συμμετείχε στο πρωτάθλημα.

2 Την περίοδο 1927–28 ο Ολυμπιακός είχε αποχωρήσει από την Ε.Π.Σ. Πειραιώς και δεν συμμετείχε στο πρωτάθλημα.
3 Την περίοδο 1928–29 οι Ολυμπιακός και Εθνικός αναδείχθηκαν ισόβαθμοι στην κανονική διάρκεια του πρωταθλήματος και ύστερα από αγώνες κατάταξης (μπαράζ) όπου ήρθαν ισόπαλοι, η Ε.Π.Σ. Πειραιώς τους ανακήρυξε συμπρωταθλητές.    
4 Την περίοδο 1930–31 οι Ολυμπιακός και Εθνικός αποχώρησαν από το πρωτάθλημα και έλαβαν μέρος ως άτυποι πρωταθλητής και δευτεραθλητής αντίστοιχα στο Πανελλήνιο πρωτάθλημα που είχε τη μορφή μόνιμης Εθνικής κατηγορίας. 5 Την περίοδο 1931–32 το πρωτάθλημα Πειραιώς, όπως και όλα τα τοπικά πρωταθλήματα, είχε χαρακτήρα δεύτερης κατηγορίας. Δεν συμμετείχε σε αυτό ούτε ο Ολυμπιακός ούτε ο Εθνικός, οι οποίοι πήραν μέρος απευθείας στο πανελλήνιο πρωτάθλημα.    
6 Την περίοδο 1932–33 το πρωτάθλημα Πειραιώς, όπως και όλα τα τοπικά πρωταθλήματα, είχε χαρακτήρα δεύτερης κατηγορίας. Δεν συμμετείχε σε αυτό ούτε ο Ολυμπιακός ούτε ο Εθνικός, οι οποίοι πήραν μέρος απευθείας στο πρωτάθλημα Νοτίου Ελλάδας μαζί με τις κορυφαίες ομάδες της Ε.Π.Σ. Αθηνών, που λειτούργησε ως προκριματικός για το πανελλήνιο πρωτάθλημα.    
7 Την περίοδο 1934–35 το πρωτάθλημα Πειραιώς, όπως και όλα τα τοπικά πρωταθλήματα, δεν διεξήχθη και η Ε.Π.Σ. Πειραιώς έστειλε απευθείας τον Ολυμπιακό και τον Εθνικό στο πρωτάθλημα Νοτίου Ελλάδας, όπου είχαν σταλεί απευθείας και οι κορυφαίες ομάδες της Ε.Π.Σ. Αθηνών, που λειτούργησε ως προκριματικός για το πανελλήνιο πρωτάθλημα.    
8 Την περίοδο 1935–36 το πρωτάθλημα Πειραιώς, όπως και όλα τα τοπικά πρωταθλήματα, είχε χαρακτήρα δεύτερης κατηγορίας. Δεν συμμετείχε σε αυτό ούτε ο Ολυμπιακός ούτε ο Εθνικός, οι οποίοι πήραν μέρος απευθείας στο πανελλήνιο πρωτάθλημα.

#### Μετά την καθιέρωση των Εθνικών Κατηγοριών

**Σημειώσεις**        
1 Την περίοδο 2020–21 τα τοπικά πρωταθλήματα διακόπηκαν λόγω νέας έξαρξης της πανδημίας του κορονοϊού και η Ε.Π.Ο. αποφάσισε την οριστική τους ματαίωση, ως μη γενόμενα.

### Πρωταθλητές Β΄, Γ' και Δ' Κατηγορίας
#### Πριν την καθιέρωση των Εθνικών Κατηγοριών (1924–1959)

#### Μετά την καθιέρωση των Εθνικών Κατηγοριών (1959 - σήμερα)

*Με έντονα γράμματα ο υπερπρωταθλητής ή υπερπρωταθλητές. Σε κάποιες σεζόν είτε δεν έγινε αγώνας για τον υπερπρωταθλητή είτε δεν είναι γνωστό το αποτέλεσμα.

### Σκόρερ
Δεν συμπεριλαμβάνονται οι αγώνες πλέι-άουτ και ανόδου.

*Πηγή: [https://www.epspeir.gr/results/stats/stats.php?period_id=1  epspeir.gr]*

**Α' ΕΠΣΠ**

## Κύπελλο

Στον θεσμό του Κυπέλλου συμμετέχουν τα σωματεία της Ε.Π.Σ. Πειραιά. Ο κυπελλούχος της Ε.Π.Σ. Πειραιά προκρίνεται στο Κύπελλο Ερασιτεχνών.

Το κύπελλο της Ε.Π.Σ. Πειραιά θεσπίστηκε τη σεζόν 1971-72. Μέχρι και τη σεζόν 1970-71 τα σωματεία της Ε.Π.Σ. Πειραιά όπως και των υπόλοιπων τοπικών Ενώσεων Ποδοσφαιρικών Σωματείων μετείχαν στη διοργάνωση του Κυπέλλου Ελλάδας. Από τη σεζόν 1971-72 καθιερώθηκαν τα κύπελλα ερασιτεχνών των τοπικών Ε.Π.Σ. και το κύπελλο Ελλάδας ερασιτεχνών, όπου και συμμετέχουν τα σωματεία που αγωνίζονται στα τοπικά ερασιτεχνικά πρωταθλήματα των Ε.Π.Σ., τα σωματεία που αγωνίζονται στα εκάστοτε εθνικά ερασιτεχνικά πρωταθλήματα (Εθνική Ερασιτεχνική κατηγορία από 1977-78 έως 1981-82, Δ΄ Εθνική από 1982-83 έως 2012-13 και Γ΄ Εθνική το 2015-16 και από 2017-18 έως 2020-21) και οι ομάδες ερασιτεχνών των σωματείων που αγωνίζονται στα εθνικά επαγγελματικά πρωταθλήματα.

Από τη σεζόν 1971-72 έως και τη σεζόν 2017-18 οι κυπελλούχοι των τοπικών κυπέλλων των Ε.Π.Σ. προκρίνονταν στο Κύπελλο Ελλάδας ερασιτεχνών, ενώ από τη σεζόν 2018-19 έως τη σεζόν 2020-21 προκρίνονταν στο Κύπελλο Ελλάδας της επόμενης περιόδου.

### Τελικοί
Αναλυτικά οι τελικοί του θεσμού έχουν ως εξής:

**Σημειώσεις**        
1 Την περίοδο 2019–20 η διοργάνωση του κυπέλλου διεκόπη λόγω της πανδημίας του κορωνοϊού. Έτσι το αποτέλεσμα του τελικού κρίθηκε μέσω κλήρωσης.
2 Την περίοδο 2020–21 η διοργάνωση του κυπέλλου, όπως και τα τοπικά πρωταθλήματα, διακόπηκαν λόγω νέας έξαρσης της πανδημίας του κορωνοϊού. Κατόπιν αποφασίστηκε η οριστική τους ματαίωση, θεωρούμενα ως μη γενόμενα.

### Σύνολο τίτλων Κυπέλλου
Αναλυτικά οι κυπελλούχοι και οι φιναλίστ του θεσμού έχουν ως εξής:

### Κύπελλο Πειραιώς
Αποτελούσε την προκριματική φάση του Κυπελλου Ελλαδος. Ο τροπαιούχος μαζί με το Κύπελλο Περιφέρειας Πειραιώς έπαιρνε και το εισιτήριο για την επόμενη πανελλαδική φάση. Συνήθως την πρόκριση στην τελική φάση χωρίς αγώνες έπαιρναν οι αγώνες: Εθνικός Πειραιώς, Ολυμπιακός Πειραιώς, Ατρόμητος Πειραιώς και δεν συμμετείχαν. Την περίοδο 1932-33 ονομάζονταν Κύπελλο Νότιου Συγκροτήματος ή Αθηνών-Πειραιως. Από το 1948 δημιουργήθηκε η Περιφέρεια *Κέντρο-Νησιά*.

**1:** H διοργάνωση 1940-41 διακόπηκε.

## Συμμετοχές ομάδων της Ε.Π.Σ. Πειραιά στα εθνικά πρωταθλήματα
Αναλυτικά ο πίνακας με τις συμμετοχές των ομάδων της Ε.Π.Σ. Πειραιά στις 4 πρώτες εθνικές κατηγορίες του ελληνικού ποδοσφαίρου.

* Οι ομάδες με *πλάγια γράμματα* έχουν μετονομαστεί, συγχωνευτεί, διαλυθεί ή αναστείλει την λειτουργία τους.

## Μικτές Ομάδες
Η Μικτή Πειραιά εχει κατακτήσει το Κύπελλο πόλεων ποδοσφαίρου ανδρών 13 φορές, κάτι που αποτελεί ρεκορ. Στις 5 Δεκεμβρίου 1921 η Μικτή αγωνίστηκε στη Σμύρνη κόντρα στη Μικτή Σμύρνης

### Τίτλοι – Διακρίσεις
* Κύπελλο πόλεων ποδοσφαίρου ανδρών (**13 Τίτλοι**): 1924, 1925, 1926, 1927, 1930, 1931, 1934, 1935, 1939, 1940, 1944, 1953, 1955
* Πανελλήνιο Πρωτάθλημα Μικτών Νέων (**1 Τίτλος**): 1995
** Finalist: 2006 
* Πανελλήνιο Πρωτάθλημα Μικτών Παίδων (**1 Τίτλος**): 1995

## Το δυναμικό της Ε.Π.Σ. Πειραιά

## Παραπομπές


## Πηγές
* Ε.Π.Σ. Πειραιά, stoplekto.gr

## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στον Πειραιά